Wise .... Wiser .... WaterWise! - NSRI
Wise …. Wiser …. WaterWise!
WaterWise / 16 February 2013
WaterWise se kleurvolle plakate sal definitief 'n spesiale plek kry in elke klaskamer van Northridge Primere skool. ... met trots geborg deur Transnet National Ports Authority.
WaterWise se kleurvolle plakate sal definitief ‘n spesiale plek kry in elke klaskamer van Northridge Primere skool. … met trots geborg deur Transnet National Ports Authority.
Slim …. Slimmer … WaterWise!
Oppad na Northridge Primere Skool, ry ek verby ‘n plaasdam. Die “geen-swem”-bordjie trek dadelik my aandag. Is dit ‘n afskrikmiddel vir die kinders? Sien hulle ooit die waarskuwingsbordjie? Nog damme en riviere kruis my pad tot by die skool. Dis warm … en ek dink by myself … as ek op ‘n plaas, naby ‘n plaasdam gewoon het, het ek ook sekerlik in die dam geswem.
Opgewonde kinders help my om die WaterWise-sakke tot in die klaskamer te dra. Hulle kan nie wag totdat ek begin met die aanbieding nie. Die kinders neem spontaan deel en geniet elke oomblik. Almal wil natuurlik baie graag met ‘n SeaRescue plakker op hul bors spog, en dus antwoord hulle flink op die vragies wat ek vra.
Spontane, borrelende en goedgemanierde kinders, op wie die ouers en onderwysers trots kan wees, het die werkswinkel verskriklik baie geniet. Verseker sal hulle weet wat om in noodsituasies te doen. “WaterWise” is hulle beslis.
Angelo Moses wys vir sy maatjies om “rond te kyk” vir enige gevare.
As ek op ‘n plaas, naby ‘n plaasdam gewoon het, het ek ook sekerlik in die dam geswem…